CELEX: 62014TN0341
Language: da
Date: 2014-05-15 00:00:00
Title: Sag T-341/14: Sag anlagt den 15. maj 2014 — Klyuyev mod Rådet

11.8.2014   
            
            
               DA
            
            
               Den Europæiske Unions Tidende
            
            
               C 261/29
            
         Sag anlagt den 15. maj 2014 — Klyuyev mod Rådet
   (Sag T-341/14)
   2014/C 261/52
   Processprog: engelsk
   
      Parter
   
   
      Sagsøger: Sergiy Klyuyev (Donetsk, Ukraine) (ved solicitor R. Gherson)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               For så vidt som de vedrører sagsøgeren, annulleres følgende retsakter:
               
                           —
                        
                        
                           Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine
                        
                     
                           —
                        
                        
                           Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine.
                        
                     
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender, hvoraf de seks i det væsentlige er identiske eller svarer til dem, der er gjort gældende i sag T-340/14, Klyuyev mod Rådet.
   Sagsøgeren har derudover gjort gældende, at Rådet ikke har opfyldt kriteriet for at opføre sagsøgeren på listen over personer, enheder og organer, der er underlagt de restriktive foranstaltninger, nemlig at personen er identificeret som ansvarlig for uretmæssig tilegnelse af ukrainske statsmidler eller for menneskerettighedskrænkelser i Ukraine, idet den eneste grund, der er angivet med hensyn til sagsøgerens opførelse på listen, er, at han angiveligt var genstand for en efterforskning i Ukraine for at have været involveret i lovovertrædelser i forbindelse med underslæb med ukrainske statsmidler og ulovlig overførsel til udlandet heraf.